**Andrew Jackson** (15 Mac 1767–8 Jun 1845) ialah Presiden Amerika Syarikat yang ke-7. Beliau memegang jawatan Presiden A.S selama dua penggal berturut-turut iaitu bermula tahun 1829 sehingga 1837. Amerika memasuki fasa penting selama 8 tahun pemerintahan Presiden Andrew Jackson, berkatnya Amerika Syarikat menjadi lebih kuat.

Latar belakang
--------------

Andrew Jackson lahir pada 15 Mac 1767 di sebuah ladang, Waxhaw, Carolina Selatan. Dua minggu sebelum kelahirannya, ayah beliau telah meninggal dunia. Andrew Jackson menjadi anak yatim sejak lahir. Andrew Jackson diasuh oleh ibu beliau yang tinggal bersama-sama ipar beliau. Pada masa itu beliau tidak memiliki banyak kesempatan untuk bersekolah, namun beliau memiliki kemahuan kuat, semangat merdeka dan keberanian besar yang hidup dalam dirinya. 

Pada usia 13 tahun, beliau memasuki tentera Amerika dan turut berjuang dalam Revolusi Amerika dalam melawan Inggeris, yang kemudian merebak menjadi Perang Kemerdekaan Amerika. Beliau pernah ditangkap dan ditawan oleh pihak musuh. Semasa ditawan, beliau pernah menolak untuk menggosok kasut seorang askar Inggeris, askar tersebut memukul beliau dengan sebilah pedang, parut disebabkan oleh pedang itu tidak hilang seumur hidup beliau. Berkat permohonan ibu beliau, beliau dibebaskan dari tawanan, tetapi beberapa bulan kemudian ibu beliau meninggal dunia akibat demam yang diderita beliau ketika beliau bekerja sebagai jururawat sukarela bagi orang Amerika yang ditawan oleh tentera Inggeris. Andrew Jackson menjadi yatim piatu pada usia 14 tahun. Hal ini menimbulkan rasa tidak suka beliau kepada orang-orang Inggeris, perasaan yang berpengaruh selama hidupnya.

Pada mulanya, Andrew Jackson berusaha untuk menjadi seorang guru, lalu beliau mulai belajar undang-undang pada usia 17 tahun. Pembelajaran ini tidak beliau dapatkan melalui sekolah, tetapi dari sebuah pejabat seorang peguam. Beliau lalu mendapat surat keizinan untuk membuka pusat latihan undang-undang dan berpindah ke Nashville, Tennessee lalu beliau menjadi orang yang kaya dan berpengaruh. Beliau menjadi orang pertama yang mewakili negeri Tennessee di Kongres Amerika Syarikat, dan kemudian diangkat menjadi senator untuk mengisi kerusi seorang senator yang meninggal dunia. Pada tahun yang sama, beliau keluar dari senat untuk mengurus hal-hal pribadi.

Setelah keluar dari senat, Andrew Jackson menjadi hakim di Makamah Tinggi Tennessee.

Pada tahun 1804, beliau menjadi Mejar Jeneral dalam Tentera Tennessee dan terbukti cekap sebagai seorang tentera, dua tahun kemudian, beliau meninggalkan pekerjaannya sebagai hakim di Makamah Tinggi Tennessee dan mendedikasikan waktunya pada jabatan ketenteraan. Kecekapannya sebagai seorang tentera membuahkan kemenangan-kemenangan Amerika ke atas Inggeris pada peperangan yang terjadi pada tahun 1812-1814 di bawah pemerintahan Presiden James Madison, beliau menjadi masyhur dikalangan rakyat Amerika. Hal ini merintis jalan baginya untuk menjadi presiden.

Pernikaha beliau dengan Rachel Donelson Jackson tidak dikurniakan keturunan, tetapi beliau mengambil anak saudara isterinya sebagai anak angkatnya, dan menamakannya Andrew Jackson Jr. 

Andrew Jackson berusaha untuk dipilih menjadi Presiden pada tahun 1824, tetapi gagal. Empat tahun kemudian beliau berusaha lagi, dan kali ini berjaya. 

Pada tahun 1829 Andrew Jackson dilantik menjadi Presiden Amerika Syarikat yang ke-7. Sewaktu menjawat, beliau didampingi oleh John Caldwell Calhoun (1829-1832) dan Martin Van Buren (1832-1837) sebagai wakil presiden.

Kemenangannya melambangkan kemenangan rakyat pada umumnya kerana Andrew Jackson melambangkan rasa dan harapan orang biasa. Rakyat umum menaruh kepercayaan pada dirinya dan tetap berdiri di belakangnya. 

Andrew Jackson pengikut parti Demokrat, yang hingga kini, tetap berpegang pada prinsip-prinsip yang ditetapkannya. 

Pada 4 Mac 1837, Andrew Jackson meninggalkan Rumah Putih, kala itu kekayaannya telah merudum dan kesihatannya semakin buruk. 

Pada 8 Jun 1845, Andrew Jackson meninggal dunia ketika usianya 78 tahun di Hermitage, Nashville, Tennessee.

Erti baru yang diberikan Andrew Jackson pada istilah "Demokrasi" tetap hidup sebagai sumbangannya yang terbesar pada masa depan.

Slogan
------

Slogan beliau yang terkenal adalah 

> Berikan pemerintahan kepada rakyat

Rujukan
-------

* Buku Presiden - Presiden Amerika Serikat, diterbitkan oleh Dinas Penerangan dan Kebudayaan Amerika Serikat, Jakarta (2003)

Lihat juga
----------

* Presiden Amerika Syarikat

Pautan luar
-----------

  


|  |  |
| --- | --- |
|  | Wikiquote mempunyai koleksi petikan mengenai: ***Andrew Jackson*** |

|  |  |
| --- | --- |
|  | Wikimedia Commons mempunyai media berkaitan: ***Andrew Jackson***. |

| * l
* b
* s
Presiden Amerika Syarikat |
| --- |
|  | 
1. George Washington
2. John Adams
3. Thomas Jefferson
4. James Madison
5. James Monroe
6. John Quincy Adams
7. Andrew Jackson
8. Martin Van Buren
9. William Henry Harrison
10. John Tyler
11. James K. Polk
12. Zachary Taylor
13. Millard Fillmore
14. Franklin Pierce
15. James Buchanan
16. Abraham Lincoln
17. Andrew Johnson
18. Ulysses S. Grant
19. Rutherford B. Hayes
20. James Garfield
21. Chester A. Arthur
22. Grover Cleveland
23. Benjamin Harrison
24. Grover Cleveland
25. William McKinley
26. Theodore Roosevelt
27. William Howard Taft
28. Woodrow Wilson
29. Warren G. Harding
30. Calvin Coolidge
31. Herbert Hoover
32. Franklin D. Roosevelt
33. Harry S. Truman
34. Dwight D. Eisenhower
35. John F. Kennedy
36. Lyndon B. Johnson
37. Richard Nixon
38. Gerald Ford
39. Jimmy Carter
40. Ronald Reagan
41. George H. W. Bush
42. Bill Clinton
43. George W. Bush
44. Barack Obama
45. Donald Trump
46. Joe Biden

 |  |